**PANEVĖŽIO LOPŠELIO-DARŽELIO ,,GINTARĖLIS“ 2022 METŲ VEIKLOS PLANO VYKDYMO ATASKAITA**

Įgyvendinant 2022 metų veiklos planą, remtasi strateginiu mokyklos tikslu bei numatytais veiklos prioritetais. Lopšelio-darželio ,,Gintarėlis“ 2022 metų veiklos plane buvo išsikeltas strateginis tikslas – **Skatinti įvairiapusį vaikų ugdymą tiek mokyklos viduje, tiek už jos ribų.**

**Tikslo įgyvendinimui buvo numatyti šie uždaviniai:**

1.Sudaryti sąlygas vaikams plėsti žinias įvairiose pažintinėse veiklose už mokyklos ribų pasitelkiant socialinių partnerių pagalbą;

2. Kurti ugdymo(-si) erdves, formuojant estetišką ir saugią aplinką;

3. Skatinti mokytojų pasitikėjimą savimi įgyvendinant STE(A)M ugdymą.

**Įgyvendinant pirmą uždavinį**  ir įvairinant ugdymo procesą, tobulinant vaikų meninės raiškos įgūdžius mokytojos, įtraukdamos vaikų tėvus, dalyvavo įvairiose parodose, konkursuose savo mokykloje, mieste, respublikoje ir net tarptautiniu mastu, pasitelkus socialinius tinklus: ,,Flomasterio ir rašiklio transformacija“, ,,Klaipėda-gintarinis jūros krantas“. Mokytojos dalyvavo STEAM kūrybiniame projekte ,,Mano rankose atgyja rudeniniai lapai“. Direktoriaus pavaduotojos ugdymui suorganizuota tarptautinė paroda, kurioje dalyvavo Estijos ir Islandijos šalių mokyklos ,,Mano mylimiausias vaisius“. Dalyvavo ugdytiniai respublikiniame ikimokyklinio ir priešmokyklinio amžiaus vaikų virtualiame dainų festivalyje ,,Pavasario dainų pynė-2022“, lietuvių liaudies dainų ir šokių festivaliuose: ,,Polka tinka kiekvienam“, ,,Linksmoji gegužinė“, dainų festivaliuose: ,,Skambėk, pavasarėli“, „Iš mažos širdelės skambanti dainelė", tarptautiniame ikimokyklinio ir priešmokyklinio amžiaus vaikų virtualus teatro festivalyje ,,Mažasis etiudas“. Šventiniame rytmetyje ,,Paslaptingos Gerojo Angelo pėdutės“ suorganizuotas ugdytinių ir šuniuko Amsio susitikimas, kuris buvo skirtas Angelo sargo dienai paminėti. Su socialiniai partneriais Panevėžio lopšeliu-darželiu ,,Varpelis“ direktoriaus pavaduotojas ugdymui ir PU mokytoja Jūratė, IU mokytojos Lina ir Inga įgyvendino projektinę veiklą-viktoriną ,,Gintarinio sodo paslaptys“. Bendradarbiaujant su socialiniais partneriais, dirbančiais sveikatos saugojimo ir stiprinimo srityje, įgyvendinti respublikiniai projektai: ,,Lietuvos mažųjų žaidynės“, ,,Sveikata visus metus“, ,,Saugus eismas“, Panevėžio miesto darželių ,,Olimpinės viltys“, bendruomenės dalyvavimas Karaliaus Mindaugo husarų bataliono bėgime, edukacinė programa su Greitosios pagalbos stoties paramedikais ,,Mokėk, suteikti pagalbą“, ,,Vandens kokybė, saugojimas ir tausojimas" ,,Aukštaitijos vandenų" seminaras, kuriame dalyvavo visa bendruomenė.

Vykdant ugdytinių socializaciją, individualių vaiko gebėjimų aktyvinimą bei tobulinimą organizuotos edukacinės išvykos: į Apaštalų šv. Petro ir Povilo bažnyčią. Programa ,,Vargonai“, ,,Meškučių“, ,,Paukštelių“ ir ,,Katinėlių“ gr. edukacinė išvyka į lėlių vežimo teatrą ,,Lėlės lagamine“, edukacinė išvyka į Panevėžio raj. Miežiškių k. Kalėdinių žaisliukų muziejų ir ,,Kalėdinių meduolių“ puošimą, ,,Panevėžio miesto žaliųjų zonų lankymas“, Panevėžio priešgaisrinę tarnybą, ,,Aukštaitijos vandenys“, vandens telkinių muziejų, jame ugdytiniai susipažino su vandens nauda ir tausojimu bei vandens gyvybe. Apie medelių auginimą nuo sėklos iki medžio ir jų priežiūrą ugdytiniai sužinojo nuvykę į edukacinę išvyką Venslaviškio miškų urėdijoje. Ugdant vaikams katalikiškumą organizavome edukacinę išvyką į Šiluvą. Direktoriaus pavaduotoja ugdymui ir IU mokytojos Lina ir Agnė L. parengė ir pateikė paraiškas tarptautinėms aplinkosauginių ir STEAM projektų rengimo Nordplus Junior ir Erasmus + Junior programoms ir viename iš jų - Nordplus Junior programoje ilgalaikis tarptautinis projektas ,,Žalieji kampeliai darželiuose ir pradinėse mokyklose“ (,,Green corners in the kindergartens and in the primary school“) gavo dotaciją jo įgyvendinimui. Jį įgyvendinant mūsų mokyklos direktorė, direktorės pavaduotoja ugdymui ir IU mokytoja Lina vyko į tarptautinį mokytojų susitikimą su programos šalimis partnerėmis į Islandiją. Panevėžio miesto ikimokyklinio ir priešmokyklinio amžiaus vaikų kūrybinių darbų virtualiame projekte ,,Vaikų Velykos II“, respublikiniame kūrybinių darbų virtualiame projekte ,,Natų šeimos“, STEAM projekte ,,Velykų lovelis“, vaikų ir pedagogų judrią veiklą skatinančiame projekte ,,Mėgstamiausias judrus žaidimas“, tarptautiniuose vaikų, tėvų ir pedagogų projekte ,,Žengiu muzikos ritmu“.

**Įgyvendinant antrą uždavinį**, buvo pradėta kurti daugiau ugdymo(-si) erdvių, formuojant estetišką ir saugią aplinką. Žaidimų aikštelės papildytos saviraiškos bei judėjimą skatinančiomis priemonėmis: slėnyje kur yra ,,Saulutės“ ir ,,Paukštelių“ aikštelės, įrengtos sūpynės, piešimo lenta, stendas taiklumui ugdyti iš kibirų, jurta, įrengtas laipiojimas virve ir kopėčiomis, nusileidimo lynas – ,,Tarzano kelias“. Kiemo erdvėse įrengtos karstyklės aktyviam vaikų judėjimui, atnaujintas ,,Basų kojų“ takas, ,, Meškučių“ aikštelėje IU mokytoja Jūratė įrengė kampelį teatrui, kur ugdytiniai gali save išreikšti per vaidyba, improvizacijas. Sukurtas pažintinis stendas ,,Lietuvos gamtiniai ištekliai“, svarstyklės. Šioje erdvėje vaikai galės tyrinėti, eksperimentuoti. Įrengtas oro ir drėgmės matavimo prietaisas, kurio pagalba ugdytiniai gali nustatyti vėjo kryptį, drėgmę, oro temperatūrą. Taip atnaujintos grupių erdvės, kurios skatina lavinti vaikų saviraišką ir kūrybiškumą. Įrengti įvairūs STEAM kampeliai ,,Meškučių“, ,,Saulutės“ grupėse. Nuolat vyksta ugdymo kokybės gerinimas, pritaikant aplinkas pagal vaikų amžių bei poreikius, saviraišką ir kūrybiškumą. Taip pat nuolat kuriamas estetinis įvaizdis, puoselėjamos grupių erdvės, gerinamos darbo sąlygos darbuotojams. Materialinė bazė papildyta nupirkta dar vienu interaktyviu ekranu, kuris pakabintas ,,Katinėlių“ grupėje. Jo pagalba bus vykdomos organizuotos ir savaiminės vaikų veiklos. Papildytas ir atnaujintas sporto salės inventorius futbolo kamuoliais.

**Įgyvendinant trečią uždavinį,** buvo surengtas mokytojų tarybos posėdis, kurio metu apžvelgtas 2022 m. veiklos plano įgyvendinimas, panaudotų lėšų ugdymo planams įgyvendinti už 2022 m. apžvalga ir finansinė perspektyva, prioritetinių sričių pristatymas ateinantiems metams, svarstymas, buvo derinama mokytojų ir pagalbos mokiniui specialistų atestacinė programa. Trys mokytojos pasikėlė savo kvalifikacines kategorijas: IU mokytoja Asta B. tapo vyresniąja mokytoja, PU mokytojos Inga ir Jūratė tapo mokytojomis metodininkėmis. Direktorius su direktoriaus pavaduotoja ugdymui ir socialiniais partneriais: lopšeliais-darželiais ,,Vaivorykštė“ ir Kastyčio Ramanausko parengė ir įgyvendino 47 ak. val. mokyklų vadovų, pavaduotojų ugdymui, mokytojų, pagalbos mokiniui specialistų kvalifikacijos tobulinimo programą ,,Katalikiškumo ugdymas ikimokyklinio ugdymo mokykloje“. Meninio ugdymo mokytoja Kristina su kolegėmis iš kitų ikimokyklinio ugdymo įstaigų parengė ir įgyvendino meninio ugdymo mokytojų programą „Mokytojo vidinė darna – kokybiškam meniniam ugdymui“. Mokytojos taip pat tobulėjo ir sėmėsi žinių vesdamos ir dalyvaudamos 13-ose pamokose: ,,Mamos ir vaiko ryšys tautosakoje“, ,,Aktyvus muzikos klausymas, taikant dailės terapijos metodus“, ,,Veiklos kokybės išorinio vertinimo organizavimas ikimokyklinio ugdymo mokykloje“. Atvirose ir metodinėse veiklose, kolegialaus grįžtamojo ryšio stebėjimuose: su lopšelio-darželio ,,Linelis“ meninio ugdymo mokytoja Inga Grigoniene, IU mokytojos Astos B. filmuotų ir atvirų veiklų stebėjimas ,,Seku seku pasaką“,. Taip pasidalindamos savo gerąja patirtimi ir praktinėmis žiniomis. Taip pat savo žinias tobulino ne tik respublikoje, bet ir už jos ribų. IU mokytojos Lina ir Agnė L. dalyvavo seminare Kopenhagoje ,,Early Childhood Education and Care The Convention of The Rights and Education for Sustainable Development“ ir sėmėsi žinių kaip įgyvendinti tarptautinį projektą ,,Žalieji kampeliai darželiuose ir pradinėse mokyklose“ pagal Nordplus programą.

Išsamiau susistemintą informaciją apie 2022 m. vykusius renginius ir veiklos programos įgyvendinimą galima rasti ikimokyklinio ugdymo mokyklos svetainėje – [www.gintarelis.info](http://www.gintarelis.info)